text: Brand kostede 50 huse VM-afgørelse
  12 juli 2010 kl. 08.31
  Ca. 50 sommerhuse på Lyngkrogen i Blåvand gik glip af VM-afgørelsen i aftes. En brand i en el-tavle mørkelagde de mange sommerhuse, da første halvleg i VM-finale næsten var færdig. Først kl. et havde alle sommerhuse strøm igen.
  Indsatsleder Verner Jørgensen, Varde Kommune, oplyser, at beboerne strømmede ud af deres huse, da brandbilerne ankom. 
  - Somemrhusene er primært befolket af tyskere, og selv om de ikke var med i finaler, spurgte de interesseret til, hvornår der kom strøm igen. 
  El-tavlen brød i brand kl. 21.11. Årsagen er muligvis et lynnedslag tidligere på dagen.
  Kun en enkelt el-tavle var direkte berørt. Men branden her bredte sig i kablerne i jorden, som smeltede - og der skete kortslutninger i
  ca. 50 huse. 
  -Vi måtte grave flere meter op for at få slukket branden, fortæller Verner Jørgensen.
  